Երեկ երեկոյան «Ոսկե ծիրան» Երևանի 11-րդ միջազգային կինոփառատոնի մասնակիցներին և հյուրերին կարմիր գորգն ուղեկցեց դեպի Ալ. Սպենդիարյանի անվան օպերայի և բալետի ազգային ակադեմիական թատրոն, որտեղ տեղի ունեցավ փառատոնի բացման պաշտոնական արարողությունը: Սերգեյ Փարաջանովի 90-ամյա հոբելյանին նվիրված փառատոնի պաշտոնական բացմանը ներկա էին ՀՀ վարչապետ Հովիկ Աբրահամյանը, մշակույթի նախարար Հասմիկ Պողոսյանը, օպերային թատրոնի տնօրենն ու մշակութային ոլորտի այլ ներկայացուցիչներ: